pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง ลธน.ม. เรณูฯ เป็นประธานในพิธีลงนามบันทึกความร่วมมือ โครงการ “ส่งเสริมศักยภาพ ผู้ประกอบการ SMEs พื้นที่จังหวัดชายแดนภาคใต้” ณ เวทีกลางตลาดคลองผดุงกรุงเกษม ทำเนียบรัฐบาล
วันจันทร์ที่ 24 เมษายน 2560
รอง ลธน.ม. เรณูฯ เป็นประธานในพิธีลงนามบันทึกความร่วมมือ โครงการ “ส่งเสริมศักยภาพ ผู้ประกอบการ SMEs พื้นที่จังหวัดชายแดนภาคใต้” ณ เวทีกลางตลาดคลองผดุงกรุงเกษม ทําเนียบรัฐบาล
รอง ลธน.ม. เรณูฯ เป็นประธานในพิธีลงนามบันทึกความร่วมมือ โครงการ “ส่งเสริมศักยภาพ ผู้ประกอบการ SMEs พื้นที่จังหวัดชายแดนภาคใต้” ณ เวทีกลางตลาดคลองผดุงกรุงเกษม ทําเนียบรัฐบาล
​วันนี้ (23เมษายน 2560)เวลา 15.00น.ณเวทีกลางตลอดคลองผดุงกรุงเกษม ทําเนียบรัฐบาล นางสาวเรณูตังคจิวางกูรรองเลขาธิการนายกรัฐมนตรีฝ่ายการเมืองในฐานะประธานกรรมการดําเนินโครงการตลาดคลองผดุงกรุงเกษมเป็นประธานในพิธีลงนามบันทึกความร่วมมือ โครงการ“ส่งเสริมศักยภาพ ผู้ประกอบการSMEsพื้นที่จังหวัดชายแดนภาคใต้”โดยมีนายศุภณัฐสิรันทวิเนติ เลขาธิการศูนย์อํานวยการบริหารจังหวัดชายแดนภาคใต้ (ศอ.บต.)นายมงคล ลีลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (SME)นางสาลินี วังตาล ผู้อํานวยการสํานักงานส่งเสริมวิสาหกิจขนาดกลางและขนาดย่อม (สสว.) นายสุรชัย กําพลานนท์วัฒน์กรรมการผู้อํานวยการ บริษัท ห้องปฏิบัติการกลาง (ประเทศไทย) จํากัดเข้าร่วมลงนามบันทึกความร่วมมือดังกล่าว
​โอกาสนี้รองเลขาธิการนายกรัฐมนตรีฝ่ายการเมืองได้เป็นประธานและร่วมเป็นสักขีพยานในการลงนามบันทึกความร่วมมือ โครงการ“ส่งเสริมศักยภาพ ผู้ประกอบการSMEsพื้นที่จังหวัดชายแดนภาคใต้”โดยมี นายศุภณัฐสิรันทวิเนติ เลขาธิการศูนย์อํานวยการบริหารจังหวัดชายแดนภาคใต้ (ศอ.บต.) นายมงคล ลิลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (SME) นางสาลีนีวังตาล ผู้อํานวยการสํานักงานส่งเสริมวิสาหกิจขนาดกลางและขนาดย่อม (สสว.)และนายสุรชัย กําพลานนท์วัฒน์กรรมการผู้อํานวยการ บริษัท ห้องปฏิบัติการกลาง (ประเทศไทย) จํากัด ร่วมลงนามในบันทึกความร่วมมือ ต่อจากนั้นตัวแทนธนาคารพัฒนาวิสาหกิจขนาดกลางและขนาดย่อมแห่งประเทศไทยได้มอบแผนธุรกิจให้แก่ผู้ประกอบการจํานวน 4 ราย พร้อมถ่ายภาพร่วมกันเป็นที่ระลึกเป็นอันเสร็จพิธี
​ภายหลังเสร็จสิ้นพิธีลงบันทึกความร่วมมือดังกล่าวรองเลขาธิการนายกรัฐมนตรีฝ่ายการเมืองได้กล่าวให้สัมภาษณ์ว่าพิธีลงนามบันทึกความร่วมมือโครงการ“ส่งเสริมศักยภาพ ผู้ประกอบการSMEsพื้นที่จังหวัดชายแดนภาคใต้”นั้นเป็นการต่อยอดความสําเร็จจากการจัดงานตลาดคลองผดุงกรุงเกษม ข้างทําเนียบรัฐบาลซึ่งเป็นดําริของ พลเอก ประยุทธ์ จันทร์โอชา นายกรัฐมนตรี เพื่อเปิดโอกาสให้ผู้ประกอบการรายย่อยในพื้นที่ชายแดนภาคใต้ได้มีโอกาสผลัดเปลี่ยนหมุนเวียนกันมาพบปะผู้บริโภคโดยตรงซึ่งโครงการดังกล่าวนี้ต้องการส่งเสริมศักยภาพของผู้ประกอบการรายย่อยในพื้นที่ภาคใต้ โดยเฉพาะผู้ประกอบการที่ได้มีโอกาสนําสินค้าในท้องถิ่นมาจําหน่ายในงานตลาดคลองผดุงกรุงเกษมในช่วงที่เดือนผ่านมาและรวมถึงผู้ประกอบรายย่อยอื่น ๆ อีกด้วย ทั้งนี้ ทางรัฐบาลจะให้การช่วยเหลือโดยการส่งเสริมศักยภาพของผู้ประกอบการรายย่อยและผ่านการสนับสนุนจากทางสํานักงานส่งเสริมวิสาหกิจขนาดกลางและขนาดย่อม (สสว.)และรวมถึงการปล่อยสินเชื่อเงินกู้ต่างๆผ่านทางธนาคารพัฒนาวิสาหกิจขนาดกลางและขนาดย่อมแห่งประเทศไทย (SME)ทั้งนี้โครงการดังกล่าวจะสามารถช่วยส่งเสริมศักยภาพ สร้างรายได้ และช่วยลดความเหลื่อมล้ําในท้องถิ่นอีกทั้งยังเป็นการเพิ่มคุณภาพชีวิตที่ดีขึ้นตามแนวทาง“ตลาดประชารัฐ4.0”ของพลเอก ประยุทธ์ จันทร์โอชา นายกรัฐมนตรีด้วย​
*****************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทูลกระหม่อมหญิงอุบลรัตนราชกัญญาฯ เสด็จเป็นองค์ประธานประชุมคณะกรรมการ TO BE NUMBER ONE ประจำปี ๒๕๖๐
วันพุธที่ 16 พฤศจิกายน 2559
ทูลกระหม่อมหญิงอุบลรัตนราชกัญญาฯ เสด็จเป็นองค์ประธานประชุมคณะกรรมการ TO BE NUMBER ONE ประจําปี ๒๕๖๐
ทูลกระหม่อมหญิงอุบลรัตนราชกัญญาฯ เสด็จเป็นองค์ประธานประชุมคณะกรรมการ TO BE NUMBER ONE ประจําปี ๒๕๖๐
เมื่อวันอังคารที่ ๑๕ พฤศจิกายน ๒๕๕๙ เวลา ๑๗.๔๕ น.ทูลกระหม่อมหญิงอุบลรัตนราชกัญญา สิริวัฒนาพรรณวดีเสด็จเป็นองค์ประธานการประชุมคณะกรรมการอํานวยการโครงการรณรงค์ป้องกันและแก้ไขปัญหายาเสพติดTO BE NUMBER ONE ครั้งที่ ๑๔ ประจําปี ๒๕๖๐เพื่อทรงรับทราบผลการดําเนินงานของโครงการฯ ในปีที่ผ่านมา และนโยบายแผนการดําเนินงานในปีถัดไปรวมทั้งเพื่อให้คณะกรรมการได้รับทราบแนวทางการดําเนินงานจากองค์ประธานโครงการฯอันจะนําไปสู่การดําเนินงานในส่วนที่เกี่ยวข้องต่อไปโดยมีพลเอก ไพบูลย์ คุ้มฉายา รัฐมนตรีว่าการกระทรวงยุติธรรมและนายชาญเชาวน์ ไชยานุกิจ ปลัดกระทรวงยุติธรรมพร้อมผู้แทนหน่วยงานที่เกี่ยวข้องเข้าร่วมประชุมฯณ ห้องประชุมชัยนาทนเรนทร อาคาร ๑ ชั้น ๒ สํานักงานปลัดกระทรวงสาธารณสุข ถนนติวานนท์ อําเภอเมือง จังหวัดนนทบุรี
ในโอกาสนี้ ทูลกระหม่อมหญิงอุบลรัตนราชกัญญา สิริวัฒนาพรรณวดีทรงพระราชทานเข็มที่ระลึกแด่คณะกรรมการอํานวยการโครงการฯ ที่เข้ารับตําแหน่งใหม่ โดยมีนายศิรินทร์ยา สิทธิชัย เลขาธิการ ป.ป.ส.เข้ารับพระราชทานเข็มที่ระลึกดังกล่าว
รัฐบาลไทย-ข่าวทำเนียบรัฐบาล-รัฐบาลเตรียมพร้อมจัดงานเลี้ยงขอบคุณ ผู้ปฏิบัติหน้าที่ที่ช่วยเหลือนักฟุตบอลเยาวชน ทีมหมูป่าอะคาเดมีแม่สาย ทั้ง 13 คน ณ พระลานพระราชวังดุสิต 6 ก.ย.นี้
วันพุธที่ 29 สิงหาคม 2561
รัฐบาลเตรียมพร้อมจัดงานเลี้ยงขอบคุณ ผู้ปฏิบัติหน้าที่ที่ช่วยเหลือนักฟุตบอลเยาวชน ทีมหมูป่าอะคาเดมีแม่สาย ทั้ง 13 คน ณ พระลานพระราชวังดุสิต 6 ก.ย.นี้
รัฐบาลเตรียมพร้อมจัดงานเลี้ยงขอบคุณผู้ปฏิบัติหน้าที่ที่ช่วยเหลือนักฟุตบอลเยาวชนทีมหมูป่าอะคาเดมีแม่สายทั้ง 13 คน ณ พระลานพระราชวังดุสิต 6 ก.ย.นี้
วันนี้ (29 สิงหาคม 2561) เวลา 09.00 น. ณ ห้องประชุม 108 ชั้น 1 อาคารสํานักงานปลัดสํานักนายกรัฐมนตรี ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานการประชุมเตรียมการจัดงาน “รวมใจเป็นหนึ่งเดียว United as One” ขอบคุณผู้ปฏิบัติหน้าที่ช่วยเหลือผู้ประสบภัย ณ วนอุทยานถ้ําหลวง – ขุนน้ํานางนอน ร่วมกับหน่วยงานที่เกี่ยวข้องเข้าร่วมประชุมในครั้งนี้
รัฐมนตรีประจําสํานักนายกรัฐมนตรี ในฐานะประธานการประชุมได้แจ้งให้ที่ประชุมรับทราบว่า การจัดงานครั้งนี้ รัฐบาลและทุกภาคส่วนที่เกี่ยวข้องต่างน้อมสํานึกที่ได้รับพระมหากรุณาธิคุณอันหาที่สุดมิได้จากสมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อมพระราชทานพระราชานุญาตให้รัฐบาลใช้พระลานพระราชวังดุสิตเป็นสถานที่จัดงาน พร้อมพระราชทานอาหารเลี้ยงแก่ทุกภาคส่วนทั้งชาวไทยและชาวต่างประเทศที่ได้มีส่วนสําคัญในการช่วยเหลือนักฟุตบอลเยาวชนทีมหมูป่าอะคาเดมีแม่สายทั้ง13 คน ซึ่งเป็นการสื่อถึงความเป็นน้ําหนึ่งใจเดียวกันของชาวไทยและชาวต่างประเทศที่ไม่มีเส้นแบ่งของเชื้อชาติ ศาสนา ตลอดจนความผูกพันเป็นหนึ่งเดียวกันของสถาบันพระมหากษัตริย์กับพสกนิกรชาวไทยทุกหมู่เหล่าภายใต้ร่มพระบารมี นํามาซึ่งความปลื้มปิติเป็นล้นพ้นแก่รัฐบาลและผู้ร่วมงานทุกฝ่าย
สําหรับการประชุมในวันนี้เป็นการหารือถึงความคืบหน้าและการเตรียมความพร้อมของการจัดงาน “รวมใจเป็นหนึ่งเดียว United as One” ขอบคุณผู้ปฏิบัติหน้าที่ช่วยเหลือผู้ประสบภัย ณ วนอุทยานถ้ําหลวง – ขุนน้ํานางนอน จังหวัดเชียงราย โดยในเบื้องต้นได้แจ้งให้นายกรัฐมนตรีในที่ประชุมคณะรัฐมนตรีเมื่อวานนี้ได้รับทราบถึงกําหนดการจัดงานในวันพฤหัสบดีที่ 6 กันยายน 2561 เวลา 18.00 น. – 21.00 น. ณ พระลานพระราชวังดุสิต ซึ่งนายกรัฐมนตรีขอให้การจัดงานครั้งนี้เน้นรูปแบบของการจัดงานที่มีความเรียบง่ายเป็นสําคัญ โดยรัฐบาลจะได้เชิญผู้ปฏิบัติหน้าที่ที่เกี่ยวข้องทุกภาคส่วน ทั้งภายในประเทศและต่างประเทศรวมทั้งเชิญเอกอัครราชทูต ผู้ช่วยทูต ของประเทศต่าง ๆ ผู้มีส่วนร่วมสนับสนุนทุกด้าน เกษตรกรผู้ได้รับผลกระทบจากการระบายน้ําออกจากถ้ํา สื่อมวลชนทั้งไทยและต่างประเทศมาร่วมงานขอบคุณดังกล่าว รวมประมาณ 10,000 คน ซึ่งรัฐบาลจะออกบัตรเชิญผู้ที่เกี่ยวข้องทั้งหมด
..............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ทส. ร่วมกับพันธมิตรนานาชาติมุ่งมั่นฟื้นฟูทรัพยากรธรรมชาติและสิ่งแวดล้อมพร้อมกับกู้วิกฤต COVID-19
วันศุกร์ที่ 7 สิงหาคม 2563
รมว.ทส. ร่วมกับพันธมิตรนานาชาติมุ่งมั่นฟื้นฟูทรัพยากรธรรมชาติและสิ่งแวดล้อมพร้อมกับกู้วิกฤต COVID-19
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ร่วมกล่าวเสวนาในงาน Green and Sustainable Recovery ณ สถานเอกอัครราชทูตราชอาณาจักรเนเธอร์แลนด์ประจําประเทศไทย
รมว.ทส. ร่วมกับพันธมิตรนานาชาติมุ่งมั่นฟื้นฟูทรัพยากรธรรมชาติและสิ่งแวดล้อมพร้อมกับกู้วิกฤต COVID-19
วันนี้ (๗ สิงหาคม ๒๕๖๓) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ร่วมกล่าวเสวนาในงาน Green and Sustainable Recovery ณ สถานเอกอัครราชทูตราชอาณาจักรเนเธอร์แลนด์ประจําประเทศไทย โดยได้เน้นย้ําถึงความมุ่งมั่นของรัฐบาลและกระทรวงทรัพยากรฯ ในการเร่งฟื้นฟูทรัพยากรธรรมชาติและสิ่งแวดล้อมพร้อมกับกู้วิกฤต COVID-19 ผ่านการดําเนินงานที่สําคัญ ได้แก่
(๑) โครงการปลูกป่าและป้องกันไฟป่า เพื่อแสดงความจงรักภักดีและสํานึกในพระมหากรุณาธิคุณของพระบาทสมเด็จพระเจ้าอยู่หัว โดยมีเป้าหมายไม่ต่ํากว่า ๒.๖๘ ล้านไร่ทั่วประเทศ
(๒) การบริหารจัดการอุทยานแห่งชาติแบบ New Normal โดยการใช้แอพพลิเคชั่นคิวคิว (QueQ) รวมทั้งนโยบายปิดอุทยานแห่งชาติเพื่อให้ธรรมชาติได้รักษาตัวเอง
(๓) มาตรการ Work from Home เพื่อช่วยลดการปล่อยก๊าซเรือนกระจกและมลพิษทางอากาศ
(๔) การจัดการขยะพลาสติก ตาม Roadmap on Plastic Waste Management 2018–2030 ซึ่งจะช่วยลดปริมาณขยะพลาสติกได้ ๐.๗๘ ล้านตันต่อปี และลดก๊าซเรือนกระจกได้ ๑.๒ ล้านตัน CO2 เทียบเท่า
(๕) การแก้ไขปัญหา PM2.5
(๖) การเปลี่ยนแปลงสภาพภูมิอากาศ ซึ่งเป็นหนึ่งในความท้าทายที่กําหนดในยุทธศาสตร์ชาติ ๒๐ ปี รวมถึงการสนับสนุนให้ภาคเอกชนและ SMEs พัฒนานวัตกรรมสีเขียวในภาคพลังงาน การส่งเสริมการคมนาคมพลังงานไฟฟ้า (E-Transportation) และรถยนต์ไฟฟ้า (EV)
(๗) มาตรการกระตุ้นเศรษฐกิจในระดับรากหญ้า โดยกระทรวงทรัพยากรฯ ได้ส่งเสริมการจ้างงานประชาชนที่ได้รับผลกระทบจากสถานการณ์ COVID-19 จํานวนกว่า ๑๖,๐๐๐ อัตรา ใน ๗๖ จังหวัด
นอกจากนี้ นายวราวุธ ศิลปอาชา ได้กล่าวเชิญชวนให้ทุกท่านร่วมมือกันปกป้องและรักษาทรัพยากรธรรมชาติและสิ่งแวดล้อม เพื่อที่เราจะสามารถผ่านพ้นจากสถานการณ์ COVID-19 ไปได้ด้วยกันและสร้างสิ่งแวดล้อมที่สดใสและยั่งยืนยิ่งขึ้นสําหรับคนรุ่นต่อไปในอนาคต
รัฐบาลไทย-ข่าวทำเนียบรัฐบาล-พาณิชย์เดินหน้าพัฒนางานบริการสู่ภูมิภาค
วันอังคารที่ 30 พฤษภาคม 2560
พาณิชย์เดินหน้าพัฒนางานบริการสู่ภูมิภาค
“พาณิชย์”  เดินหน้าพัฒนางานบริการสู่ภูมิภาค นําระบบ Single Sign On มาใช้ เพื่อให้สํานักงานพาณิชย์จังหวัดสามารถเข้าถึงระบบงานการให้บริการทั้งหมดของกระทรวงพาณิชย์ มั่นใจช่วยให้ผู้ประกอบการ ประชาชน ในส่วนภูมิภาคได้รับความสะดวกในการเข้ารับบริการได้เร็วยิ่ง
น.ส.วิบูลย์ลักษณ์ ร่วมรักษ์ ปลัดกระทรวงพาณิชย์ เปิดเผยว่า สํานักงานปลัดกระทรวงพาณิชย์ ได้ดําเนินการปรับปรุงโครงสร้างการจัดการด้านเทคโนโลยีสารสนเทศและการสื่อสาร เพื่อให้รองรับและสนับสนุนการปฏิบัติงานของเจ้าหน้าที่และการให้บริการแก่ผู้ประกอบการและประชาชนในส่วนภูมิภาคให้ดียิ่งขึ้น โดยได้พัฒนาระบบ Single Sign On เพื่อให้เจ้าหน้าที่ของสํานักงานพาณิชย์จังหวัดสามารถเข้าถึงระบบงานการให้บริการทั้งหมดของกระทรวงพาณิชย์ในการให้บริการแก่ผู้ประกอบการ ประชาชน ได้สะดวกและรวดเร็วยิ่งขึ้น
“ตอนที่ยังไม่มีการรวมหน่วยงานของกระทรวงพาณิชย์ในส่วนภูมิภาคเข้าด้วยกัน แต่ละหน่วยงานระดับกรมในส่วนภูมิภาค ก็จะมีระบบงานการให้บริการตามภารกิจของแต่ละหน่วยงาน แต่ละระบบก็มี User และ Password แยกจากกัน เมื่อมารวมเป็นหน่วยงานเดียวกันภายใต้นโยบาย One Roof การเข้าระบบแบบเดิม จึงไม่สะดวกและเสียเวลาในการให้บริการ จึงได้มีการพัฒนาปรับปรุงระบบให้สามารถเข้าระบบเพียงครั้งเดียว แต่สามารถให้บริการทุกงานบริการของกระทรวงพาณิชย์ได้ ซึ่งเป็นการอํานวยความสะดวกให้กับผู้ประกอบการและประชาชน” น.ส.วิบูลย์ลักษณ์กล่าว
สําหรับงานบริการที่ผู้ประกอบการและประชาชนในส่วนภูมิภาค สามารถขอรับบริการได้ที่สํานักงานพาณิชย์จังหวัด ได้แก่ การขอจดทะเบียนจัดตั้งนิติบุคคล จดทะเบียนเครื่องหมายการค้า การรับคําขอมีบัตรประจําตัวผู้ส่งออก-นําเข้าสินค้า การรับคําขออนุญาตประกอบการค้าข้าว เป็นต้น
นอกจากนี้ ยังได้มีการพัฒนาศูนย์ข้อมูลกลางของสํานักงานพาณิชย์จังหวัด เพื่อนําข้อมูลมาใช้สนับสนุนการปฏิบัติราชการทั้งในส่วนกลางและส่วนภูมิภาค รวมทั้ง สนับสนุนการเผยแพร่ข้อมูลแก่ประชาชนผู้มาใช้บริการ และสนับสนุนการดําเนินงานของพาณิชย์ภาค (Mini MOC) เพื่อขับเคลื่อนเศรษฐกิจการค้า ในภูมิภาค (Local Economy) โดยมีข้อมูลที่สําคัญ เช่น ข้อมูลเศรษฐกิจการค้า ตัวชี้วัดทางเศรษฐกิจที่สําคัญ ดัชนีเศรษฐกิจการค้าจังหวัด สถานการณ์สินค้าเกษตร-สินค้าอุปโภคบริโภค สถานการณ์การค้าชายแดน ข้อมูลการส่งเสริมและพัฒนาผู้ประกอบการ เช่น การส่งเสริมและพัฒนาผู้ประกอบการในภูมิภาค ข้อมูลผู้ประกอบการส่งออก-นําเข้า ผู้ประกอบการเกษตรอินทรีย์ ผู้ประกอบการค้าชายแดน การจดทะเบียนธุรกิจ การจดทะเบียนทรัพย์สินทางปัญญา เป็นต้น
รัฐบาลไทย-ข่าวทำเนียบรัฐบาล-รพ.ทุ่งช้าง ขับเคลื่อน “รพ.อาหารปลอดภัย” ปรุงอาหารจากวัตถุดิบไร้สารเคมี ลดเจ็บป่วย
วันเสาร์ที่ 6 ตุลาคม 2561
รพ.ทุ่งช้าง ขับเคลื่อน “รพ.อาหารปลอดภัย” ปรุงอาหารจากวัตถุดิบไร้สารเคมี ลดเจ็บป่วย
โรงพยาบาลทุ่งช้าง จังหวัดน่าน ร่วมมือคณะกรรมพัฒนาคุณภาพชีวิตระดับอําเภอ ขับเคลื่อน “โรงพยาบาลอาหารปลอดภัย” หนุนเกษตรกรใช้เกษตรอินทรีย์ พร้อมรับซื้อผลผลิตวัตถุดิบไร้สารเคมี ปรุงอาหารให้ผู้ป่วย
นายแพทย์มงคล ลัคนาเลิศ ผู้อํานวยการโรงพยาบาลทุ่งช้าง อ.ทุ่งช้าง จ.น่าน ให้สัมภาษณ์ว่า กระทรวงสาธารณสุข มีนโยบายให้โรงพยาบาลทุกแห่งเป็น “รพ.อาหารปลอดภัย” ส่งเสริมอาหารปลอดสารเคมีตั้งแต่ต้นน้ําถึงปลายน้ํา ดูแลมาตรฐานความปลอดภัย ในการเลือกวัตถุดิบปรุงอาหารให้กับผู้ป่วยในโรงพยาบาล ทางโรงพยาบาลทุ่งช้างร่วมกับคณะกรรมการพัฒนาคุณภาพชีวิตระดับอําเภอ (พชอ.) ลงนามบันทึกข้อตกลงความร่วมมือ ระหว่างผู้แทนกลุ่มปลูกผักและผลไม้ปลอดภัยกับโรงพยาบาล เพื่อเลือกสรรวัตถุดิบที่จะนํามาปรุงอาหารให้แก่ผู้ป่วยในโรงพยาบาลได้บริโภคอย่างปลอดภัย ซึ่งเป็น 1 ใน 7 ประเด็นของการพัฒนา พชอ.ทุ่งช้าง
โดยการลงนามบันทึกข้อตกลงความร่วมมือครั้งนี้ โรงพยาบาลทุ่งช้างร่วมมือกับบ้านวังผา และบ้านทุ่งอ้าว ซึ่งมีการรวมกลุ่มเกษตรกรดําเนินการผลิตพืชผัก ผลไม้ ไร้สารเคมี โดยอบรมให้ความรู้กลุ่มเกษตรกรในการลดใช้สารเคมีทางการเกษตรด้วยเกษตรอินทรีย์ และคัดเลือกชุมชนนําร่องและพัฒนาศักยภาพให้เป็นกลุ่มปลูกผักและผลไม้ปลอดภัยจํานวน 2 ชุมชน คือ ชุมชนบ้านวังผา และชุมชนบ้านศาลา รวมทั้งพัฒนาระบบการตลาดเกษตรอินทรีย์ในพื้นที่อําเภอทุ่งช้างเเละเครือข่ายผู้สนใจ ซึ่งโรงพยาบาลทุ่งช้างจะเป็นหน่วยงานแรกที่รับซื้อวัตถุดิบเพื่อปรุงอาหารให้กับผู้ป่วย
นายแพทย์มงคลกล่าวต่อว่า การดําเนินงานดังกล่าว ทําให้เกิดการเฝ้าระวังผลกระทบต่อสุขภาพของประชาชนจากสารเคมีทางการเกษตร สนับสนุนให้เครือข่ายมีการดําเนินงานที่เข้มแข็ง สามารถผลิตผักและผลไม้ปลอดภัยด้วยเกษตรอินทรีย์ บริโภคในครัวเรือน และส่งจําหน่ายในโรงพยาบาล รวมถึงประชาชนได้บริโภคผักที่ปลอดภัยจากสารเคมี นอกจากนี้ ยังเกิดกลุ่มเครือข่ายอาหารปลอดภัยในอําเภอทุ่งช้าง เกิดชุมชนต้นแบบจัดการสุขภาพ มีจุดจําหน่ายผักผลไม้ปลอดภัย ในชุมชนและกลุ่มที่เกิดขึ้นสามารถผลิตผักผลไม้ปลอดภัยจําหน่ายให้โรงพยาบาลรวมถึงตลาด ร้านค้าและโรงเรียนอีกด้วย
ทั้งนี้ พชอ.ทุ่งช้าง มีเป้าหมายในการทํางานร่วมกัน ได้มีประชามติในประเด็นที่ร่วมแก้ปัญหา 7 ประเด็น ได้แก่ 1.ป้องกันและแก้ไขปัญหาความปลอดภัยทางถนน 2.การแก้ไขปัญหาการจําหน่วยและดื่มสุรา 3. การพัฒนาคุณภาพชีวิตเด็ก/ หญิงมีครรภ์/ ผู้สูงอายุ/ ผู้พิการ/ ผู้ป่วยติดบ้าน ติดเตียง และผู้ด้อยโอกาส 4.การแก้ไขปัญหาผลกระทบจากสารเคมีทางการเกษตร โดยใช้เกษตรอินทรีย์และอาหารปลอดภัย 5.การป้องกันและแก้ไขปัญหาโรคพิษสุนัขบ้า และ โรคติดต่อตามแนวชายแดนอื่นๆ ด้วยแนวคิดสุขภาพหนึ่งเดียว (One Health) 6.การป้องกันและแก้ไขปัญหาโรคไข้เลือดออก และ 7.การป้องกันและแก้ไขปัญหายาเสพติด
***************************************** 6 ตุลาคม 2561
รัฐบาลไทย-ข่าวทำเนียบรัฐบาล-ไทย-กัมพูชา พร้อมร่วมมือกันพัฒนาพื้นที่ตามแนวชายแดนให้เป็นพื้นที่แห่งสันติภาพและความมั่งคั่ง
วันพฤหัสบดีที่ 16 มกราคม 2563
ไทย-กัมพูชา พร้อมร่วมมือกันพัฒนาพื้นที่ตามแนวชายแดนให้เป็นพื้นที่แห่งสันติภาพและความมั่งคั่ง
ไทย-กัมพูชา พร้อมร่วมมือกันพัฒนาพื้นที่ตามแนวชายแดนให้เป็นพื้นที่แห่งสันติภาพและความมั่งคั่ง
วันนี้ (16 ม.ค. 63) เวลา 11.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายอูก ซอร์พวน (Mr. Ouk Sorphorn) เอกอัครราชทูตกัมพูชาประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เนื่องในโอกาสเข้ารับตําแหน่งใหม่ สรุปสาระสําคัญการหารือดังนี้
นายกรัฐมนตรียินดีต่อการเฉลิมฉลองการครบรอบ 70 ปีความสัมพันธ์ทางการทูตระหว่างไทย-กัมพูชาในปีนี้ และยืนยันความสัมพันธ์อันแน่นแฟ้นระหว่างกันในทุกระดับ พร้อมขอบคุณกัมพูชาที่สนับสนุนการเป็นประธานอาเซียนของไทยในปีที่ผ่านมา ซึ่งไทยพร้อมสนับสนุนกัมพูชาในการจัดการประชุมในปีนี้ทั้งในกรอบ ACMECS และ ASEM เพื่อร่วมกันผลักดันประเด็นความเชื่อมโยงต่างๆ ระหว่างทั้งสองประเทศและระดับภูมิภาค
เอกอัครราชทูตกัมพูชาฯ แสดงความมุ่งมั่นที่จะทํางานร่วมกับรัฐบาลไทยอย่างใกล้ชิดเพื่อกระชับความสัมพันธ์และความร่วมมือระหว่างกันในทุกมิติ พร้อมทั้งชื่นชมการความสําเร็จของไทยในการเป็นประธานอาเซียนเมื่อปีที่ผ่านมา ในการนี้เอกอัครราชทูตกัมพูชาฯ ยังได้แสดงความขอบคุณรัฐบาลไทยที่ให้ความดูแลและคุ้มครองแรงงานชาวกัมพูชาที่เข้ามาทํางานในไทยอย่างดีมาโดยตลอด
ทั้งสองฝ่ายหารือถึงการพัฒนาพื้นที่ตามแนวชายแดน เพื่อให้เป็นพื้นที่แห่งสันติภาพและพัฒนาเศรษฐกิจตามแนวชายแดน โดยเห็นพ้องกันว่าจะไม่ให้ปัญหาเขตแดนเป็นอุปสรรคต่อการพัฒนาร่วมกันเพื่อประโยชน์ของประชาชนทั้งสองประเทศ นอกจากนี้ยังมีการหารือถึงการเพิ่มพูนความร่วมมือในด้านต่างๆ ได้แก่ การเร่งรัดความเชื่อมโยงระหว่างกันทั้งทางบกและทางราง ความร่วมมือด้านพลังงาน การบริหารจัดการน้ํา รวมทั้งการพัฒนาคุณภาพสินค้าทางการเกษตรด้วย
********************
รัฐบาลไทย-ข่าวทำเนียบรัฐบาล-บิ๊กบี้‘กำชับ’ นายจ้างต้องมาแจ้งการทำงานของคนต่างด้าว ภายในระยะเวลาที่กำหนด ปลัดแรงงาน‘ย้ำ’ ไม่มีการสวมสิทธิ์อย่างแน่นอน
วันจันทร์ที่ 24 กรกฎาคม 2560
บิ๊กบี้‘กําชับ’ นายจ้างต้องมาแจ้งการทํางานของคนต่างด้าว ภายในระยะเวลาที่กําหนด ปลัดแรงงาน‘ย้ํา’ ไม่มีการสวมสิทธิ์อย่างแน่นอน
รัฐมนตรีว่าการกระทรวงแรงงาน กําชับให้นายจ้างมาดําเนินการแจ้งการทํางานของคนต่างด้าว ภายในระยะเวลาที่กําหนด จะไม่มีการเปิดจดทะเบียนใหม่ ด้านปลัดกระทรวงแรงงาน เน้นย้ํา กระทรวงแรงงาน จะสามารถตรวจสอบคัดกรองความสัมพันธ์นายจ้าง-ลูกจ้างได้โดยไม่มีการสวมสิทธิ์อย่า
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงาน เปิดเผยว่าพลเอก ศิริชัย ดิษฐกุล รัฐมนตรีว่าการกระทรวงแรงงาน เป็นประธานการประชุมศูนย์เฉพาะกิจเพื่ออํานวยการบริหารจัดการการทํางานของคนต่างด้าว ณ ห้องExecutive Operation Room ชั้น 5 อาคารกระทรวงแรงงาน วันนี้ (24 ก.ค. 60) โดย รมว.แรงงาน กล่าวว่า “วันนี้ – 7 สิงหาคม 2560 กระทรวงแรงงาน จะเปิดรับแจ้งการทํางานของคนต่างด้าว แต่จะไม่มีการเปิดจดทะเบียนใหม่ และตั้งแต่วันที่ 8 สิงหาคม – 9 กันยายน 2560 จะเป็นขั้นตอนการตรวจสอบคัดกรองความสัมพันธ์นายจ้าง-ลูกจ้าง จากนั้นจะเป็นขั้นตอนการออกใบรับรองเพื่อพิสูจน์สัญชาติและสุดท้ายจะไปสู่ขั้นตอนของ One Stop Serviceทั้งการพิสูจน์สัญชาติจากประเทศต้นทาง การตรวจลงตรา (Visa) การตรวจโรค และการออกใบอนุญาตทํางาน(Work Permit)ซึ่งศูนย์เฉพาะกิจเพื่ออํานวยการบริหารจัดการการทํางานของคนต่างด้าวได้เตรียมการอํานวยความสะดวก การป้องกันการแสวงหาผลประโยชน์จากการดําเนินการดังกล่าว ต้องอาศัยความร่วมมือจากสถานประกอบกิจการและนายจ้าง ได้เข้ามาดําเนินการตามขั้นตอนที่กระทรวงฯ ได้จัดเตรียมไว้ให้ และภายใน 180 วัน กระทรวงแรงงาน จะสามารถดําเนินการขั้นตอนต่างๆ ได้แล้วเสร็จทั้งหมด ซึ่งกระทรวงแรงงาน ได้ประเมินสถานการณ์ไว้ว่าภายใน 1 วัน แต่ละศูนย์รับแจ้งการทํางานของคนต่างด้าว สามารถรองรับได้ 1,500 คน ซึ่งมีศูนย์ฯ ทั้งหมด 101 แห่ง รวมเป็น 151,500 คน/วัน”
หม่อมหลวงปุณฑริก สมิติ ปลัดกระทรวงแรงงาน กล่าวเพิ่มเติมว่า “ขั้นตอนการตรวจสอบคัดกรองความสัมพันธ์นายจ้าง-ลูกจ้าง กระทรวงแรงงาน จะมีการตรวจสอบเอกสารว่าเป็นนายจ้าง-ลูกจ้างกันจริงหรือไม่ โดยเฉพาะอย่างยิ่งนิติบุคคล จะต้องเข้าสู่กระบวนการของกรมการจัดหางาน ในการตรวจสอบรายละเอียด ซึ่งมั่นใจได้ว่าทางกระทรวงแรงงาน จะสามารถตรวจสอบคัดกรองความสัมพันธ์นายจ้าง-ลูกจ้างได้โดยไม่มีการสวมสิทธิ์อย่างแน่นอน และการมาดําเนินการตามขั้นตอนนี้ ขอให้นายจ้างทั้งหลายที่มี คนทํางานบ้าน คนเสริฟอาหาร งานก่อสร้าง ร้านค้าต่างๆ มาแจ้งการทํางานของคนต่างด้าว ถือว่าเป็นโอกาสอันดีที่จะได้เข้าสู่กระบวนที่ถูกต้องตามกฏหมาย ซึ่งไม่ต้องผ่านนายหน้า นายจ้างสามารถมาได้ด้วยตนเอง กระทรวงแรงงาน ค่อยอํานวยความสะดวกให้ทั้งกระบวนการ ใช้เวลาเพียง 3 นาที และที่สําคัญไม่มีค่าใช้จ่ายใดๆ ทั้งสิ้น จะเสียค่าใช้จ่ายอีกทีในขั้นตอนการพิสูจน์สัญชาติกับประเทศต้นทางการตรวจลงตรา (Visa) การตรวจโรค และการออกใบอนุญาตทํางาน (Work Permit) ต่อไป”
ข้อมูลการแจ้งการทํางานของคนต่างด้าวทั้ง 11 ศูนย์ กรุงเทพมหานคร มีผู้มาลงทะเบียนในวันนี้ เวลา 10.00 น. นายจ้าง 568 คน ลูกจ้าง 1,448 คน
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
สมภพ ศีลบุตร ภาพ
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 27 มิถุนายน 2563 [กระทรวงสาธารณสุข]
วันเสาร์ที่ 27 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 27 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 27 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 0 ราย ผู้ป่วยกลับบ้านได้ 13 ราย ยอดผู้ป่วยกลับบ้านสะสม 3,053 ราย หรือคิดเป็นร้อยละ 96.55 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 51 ราย หรือร้อยละ 1.61 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,162 ราย
จากข้อมูลคนผู้ที่เดินทางกลับจากต่างประเทศและเข้ากักตัวเพื่อเฝ้าระวังอาการในสถานที่รัฐจัดให้ ตั้งแต่เดือนกุมภาพันธ์ 2563 ถึง ปัจจุบัน มีจํานวน 47,289 ราย ในจํานวนนี้พบผู้ติดเชื้อจํานวน 225 ราย คิดเป็นร้อยละ 0.48
ในวันที่ 1 กรกฎาคม 2563 โรงเรียนจะเปิดเรียนแบบวิถีชีวิตใหม่ (New Normal) ทุกโรงเรียนต้องดําเนินการป้องกันการแพร่เชื้อในสถานศึกษาตามแนวทางที่กระทรวงสาธารณสุขและกระทรวงศึกษาธิการกําหนด โดย การคัดกรองวัดไข้ก่อนเข้าโรงเรียน ให้สวมหน้ากากอนามัยตลอดเวลาเมื่ออยู่ในโรงเรียน จัดจุดล้างมือด้วยสบู่หรือแอลกอฮอล์เจลอย่างเพียงพอ เว้นระยะห่างในห้องเรียน เน้นจัดการเรียนการสอนเพื่อลดความแออัด มีการสลับกลุ่มแบ่งนักเรียน ลดการทํากิจกรรมกลุ่ม หากจําเป็นต้องทํากิจกรรมกลุ่มควรเป็นกลุ่มเล็ก เน้นการทําความสะอาดพื้นผิวสัมผัสต่างๆ ที่ใช้ร่วมกัน อาทิ สนามเด็กเล่น ลูกบิดประตู ห้องน้ํา
ทั้งนี้สิ่งสําคัญคือผู้ปกครองต้องให้ความร่วมมือในการเตรียมอุปกรณ์ป้องกันตัวเองให้บุตรหลาน เช่น หน้ากากอนามัย/หน้ากากผ้า แอลกอฮอล์เจลล้างมือ หลังเลิกเรียนควรรีบกลับบ้านอาบน้ําทําความสะอาดร่างกายทันที หากเด็กป่วย มีไข้ ไอ จาม ต้องให้เด็กหยุดเรียนรักษาตัวอยู่ที่บ้าน เพื่อลดความเสี่ยงในการแพร่เชื้อให้ผู้อื่น
สําหรับประชาชนขอให้ดูแลสุขภาพตนเองให้แข็งแรงช่วงอากาศเปลี่ยนแปลง รับประทานอาหารครบ 5หมู่ กินร้อน ใช้ช้อนกลางส่วนตัว หมั่นล้างมือให้สะอาดอยู่เสมอด้วยน้ํา และสบู่ หรือแอลกอฮอล์เจลล้างมือ ไม่นํามือมาสัมผัสตา จมูก ปาก โดยไม่จําเป็น พักผ่อนให้เพียงพอ รักษาความอบอุ่นของร่างกาย และสวมหน้ากากอนามัยก่อนออกจากบ้านทุกครั้ง
****************************** 27 มิถุนายน 2563
รัฐบาลไทย-ข่าวทำเนียบรัฐบาล-รัฐบาลเดินหน้าตั้งสำนักงานส่งเสริมวิสาหกิจเพื่อสังคม ดึงเอกชนช่วยพัฒนาสังคม สร้างงานและกระจายรายได้
วันพฤหัสบดีที่ 5 กันยายน 2562
รัฐบาลเดินหน้าตั้งสํานักงานส่งเสริมวิสาหกิจเพื่อสังคม ดึงเอกชนช่วยพัฒนาสังคม สร้างงานและกระจายรายได้
รัฐบาลเดินหน้าตั้งสํานักงานส่งเสริมวิสาหกิจเพื่อสังคม ดึงเอกชนช่วยพัฒนาสังคม สร้างงานและกระจายรายได้
นางสาวรัชดา ธนาดิเรก รองโฆษกประจําสํานักนายกรัฐมนตรี ชี้แจงถึงแนวทางการพัฒนาสังคมโดยให้ภาคเอกชนมีส่วนร่วมของรัฐบาล โดยมีรองนายกรัฐมนตรี นายจุรินทร์ ลักษณวิศิษฏ์ ในฐานะรองนายกรัฐมนตรีเป็นผู้รับผิดชอบ โดยจะเริ่มด้วยการขับเคลื่อนให้มีการตั้งสํานักงานส่งเสริมวิสาหกิจเพื่อสังคม ตามพ.ร.บ.วิสาหกิจเพื่อสังคม มีชื่อภาษาอังกฤษว่า Office of Social Enterprise Promotion “OSEP” ซึ่งสํานักฯมีหน้าที่ทําแผนส่งเสริม ให้การอบรม ให้คําปรึกษาและอํานวยความสะดวกแก่ผู้สนใจต้องการจดทะเบียนเป็นวิสาหกิจเพื่อสังคม
ทั้งนี้ นางสาวรัชดา ชี้แจงเพิ่มเติมว่าตามพ.ร.บส่งเสริมฯนี้ วิสาหกิจเพื่อสังคมจะต้องดําเนินการตามเงื่อนไขการแบ่งปันผลประโยชน์สู่สังคม และจะได้รับการส่งเสริมและสนับสนุน เช่น ความช่วยเหลือทางการเงิน ช่วยเหลือด้านเงินทุนประกอบกิจการระยะเริ่มแรก สิทธิประโยชน์ด้านภาษีอากรตามประมวลรัษฎากรสิทธิประโยชน์ตามมาตรการจัดซื้อจัดจ้างและการบริหารพัสดุภาครัฐ ในระยะยาว หากมีวิสาหกิจเพื่อสังคมมากขึ้น ก็จะเป็นการส่งเสริมการจ้างงาน การกระจายรายได้แก่กลุ่มผู้ต้องการความช่วยเหลือพิเศษ และท้องถิ่นมากขึ้นอย่างมาก
.................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-'จับกัง 1' พึ่งได้ เดินสายของานเอกชนเพื่อผู้ใช้แรงงาน
วันจันทร์ที่ 17 สิงหาคม 2563
'จับกัง 1' พึ่งได้ เดินสายของานเอกชนเพื่อผู้ใช้แรงงาน
รัฐมนตรีว่าการกระทรวงแรงงาน เดินสายขอตําแหน่งงานจากผู้ประกอบการภาคเอกชนรายใหญ่ เสริมสร้างการมีส่วนร่วมจากทุกภาคส่วน ขับเคลื่อนประเทศด้วยนโยบาย “รวมไทยสร้างชาติ” พลิกฟื้นเศรษฐกิจภาพรวมของประเทศให้กลับมาให้ได้โดยเร็ว
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้ความสําคัญกับการขับเคลื่อนประเทศ โดยเฉพาะการเร่งฟื้นฟูระบบเศรษฐกิจภายหลังสถานการณ์โควิด -19 คลี่ค